Med hasarderet kørsel var en bilist til fare for flere fodgængere i det centrale Aalborg.

Den groft uforsvarlige kørsel fandt sted på Nytorv i Aalborgs midtby mandag aften. Bilisten var ude i en hasarderet overhaling af en bus, da han med høj fart mistede herredømmet over bilen og drønede ind over fortovet. Her ramte bilisten en fodgænger, som brækkede benet ved påkørslen, men ellers slap meget heldigt fra episoden. En anden fodgænger måtte springe fora tundgå at blive ramt af bilisten, som derefter ramte nogle blomsterkummer, inden han torpederede en bus. Nu skal politiet have et overblik over tekniske undersøgelser og vidneforklaringer, og så skal politiets jurister tage stilling til, hvad bilisten sigtes for i forbindelse med den hasarderede kørsel.